4. การวิจัยและพัฒนา

บริษัทฯ และบริษัทย่อยทำการวิจัยและพัฒนาอย่างต่อเนื่อง
เพื่อรักษาระดับความสามารถในการแข่งขันในสภาพแวดล้อมที่มีการเปลี่ยนแปลงทางเทคโนโลยี
และความต้องการของผู้บริโภคอยู่เสมอ โดยมุ่งเน้นในการพัฒนารูปแบบผลิตภัณฑ์ใหม่
การพัฒนาคุณภาพของสินค้า การปรับปรุงขั้นตอนการผลิตและการปฏิบัติงานให้มีประสิทธิภาพ
ทั้งนี้บริษัทฯ ตระหนักถึงความสำคัญของการวิจัยและพัฒนาในการเพิ่มรายได้และลดต้นทุนเป็นอย่างดี
จึงได้จัดตั้งหน่วยงานเฉพาะเพื่อทำหน้าที่วิจัยและพัฒนา โดยมีการประสานงานกับฝ่ายการตลาด
และฝ่ายการผลิตอย่างใกล้ชิด ปัจจุบันบริษัทฯ และบริษัทย่อย ดำเนินการวิจัยและพัฒนาในเรื่องต่างๆ
ดังนี้

1.  การสร้างนวัตกรรมในผลิตภัณฑ์ชุดชั้นใน

  บริษัทฯ และบริษัทย่อย นำเทคโนโลยีสมัยใหม่มาประยุกต์ใช้ในการผลิตสินค้าอยู่เสมอ
  โดยมีการวิจัยเพื่อหาวัตถุดิบชนิดใหม่และสูตรการผลิตสินค้า รวมไปถึงเทคนิคการผลิต
  ซึ่งช่วยให้ผลิตภัณฑ์ของบริษัทฯ มีความนำสมัย และเป็นที่ดึงดูดใจต่อผู้บริโภค
  นอกจากนี้ยังมีการวิจัยสรีระของผู้บริโภค
  เพื่อเป็นการพัฒนาผลิตภัณฑ์ให้สอดคล้องกับสภาวะตลาดในปัจจุบัน

2.  การทำวิจัยและสำรวจความต้องการของผู้บริโภคโดยตรง

  เพื่อให้ได้สินค้าที่ตรงต่อความต้องการของตลาด
  บริษัทย่อยจึงทำการสำรวจความต้องการของผู้บริโภคโดยใช้วิธีต่างๆ เช่น การทำวิจัยกลุ่ม
  “Focus Group” การทำแบบสำรวจความคิดเห็นทั้งก่อน และหลังการวางจำหน่ายสินค้า
  การเก็บข้อมูลในพื้นที่ขาย (Market Survey)
  การพูดคุยโดยตรงกับกลุ่มเป้าหมายผ่านกิจกรรมต่างๆ เช่น Campus tour, work shop
  เป็นต้น ทั้งนี้บริษัทย่อยจะจัดทำการสำรวจทุก 6 เดือน
  เพื่อให้สามารถตอบสนองต่อความต้องการของลูกค้าได้อย่างรวดเร็ว
  โดยนำข้อมูลเหล่านี้มาวิเคราะห์เพื่อพัฒนาสินค้าตัวอย่างแล้วนำไปทดสอบกับกลุ่มเป้าหมายต่อไป
  โดยใช้ระยะเวลาในการพัฒนาและทดลองสินค้า เป็นระยะเวลา 1 ปี
  นอกจากนี้บริษัทย่อยได้จ้างบริษัทที่มีความเชี่ยวชาญในการสำรวจตลาดโดยเฉพาะ
  เพื่อรวบรวมข้อมูลที่มีความสำคัญอื่นๆ เช่น แนวโน้มความต้องการของตลาดในอนาคต
  ปัจจัยสำคัญที่ใช้ในการตัดสินใจซื้อสินค้าของผู้บริโภค เป็นต้น

3. โครงการประหยัดพลังงานด้วยระบบ EVAP (Evaporative Cooling Pads System)

  บริษัทฯ ได้นำหลักการทำความเย็น ด้วยระบบ EVAP มาใช้แทนเครื่องปรับอากาศในโรงงาน
  เพื่อช่วยให้เกิดการไหลเวียนของอากาศที่ดี
  ส่งผลให้สุขภาพของพนักงานในเรื่องระบบการหายใจดีขึ้น อีกทั้งระบบ EVAP
  ยังช่วยในการประหยัดพลังงาน และค่าใช้จ่ายต่างๆของการบำรุงรักษาเครื่องปรับอากาศ ซึ่ง
  ระบบ EVAP จะเป็นหลักการ ระบายอากาศภายในโรงงาน โดยใช้พัดลมดูดอากาศ
  ซึ่งทำหน้าที่นำความร้อน ความชื้น และก๊าซต่าง ๆ ออกจากโรงงาน
  ความดันอากาศภายในโรงงานก็จะมีค่าน้อยกว่าความดันอากาศภายนอก
  ทำให้อากาศไหลเข้ามาในโรงงานโดยผ่านแผงทำความเย็นแบบเยื่อกระดาษ ( Cooling
  Pads) ซึ่งจะติดตั้ง ตรงข้ามกับพัดลม
  โดยอากาศที่ไหลเข้ามาจะมีอุณหภูมิลดลงเนื่องจากการระเหยของน้ำที่ผ่านเยื่อกระดาษ (
  Cooling Pads ) ตามรูปด้านล่าง

[]

4. การเพิ่มผลผลิตในการทำงานด้วยหลักการ วิศวกรรมมนุษยปัจจัย หรือ เออร์กอนอมิกส์ (
Ergonomic)

  บริษัทฯ ได้ศึกษาหลักการ วิศวกรรมมนุษยปัจจัย มาช่วยส่งเสริมการเพิ่มผลผลิตของบริษัทฯ
  โดยหลักการ วิศวกรรมมนุษยปัจจัย นั้น เป็นศาสตร์ที่ว่าด้วยการออกแบบสถานที่ทำงาน, อุปกรณ์,
  เครื่องจักรกล, เครื่องมือ, ผลิตภัณฑ์, สิ่งแวดล้อม, และระบบ,
  ที่เป็นการนำเอาเรื่องของความสามารถของมนุษย์ในแง่มุมของลักษณะทางกายภาพ, สรีรวิทยา,
  กลศาสตร์ชีวภาพ และจิตวิทยา
  มาเป็นปัจจัยสำคัญในการพิจารณาออกแบบเพื่อให้เพิ่มประสิทธิภาพและประสิทธิผลในระบบงาน
  ในขณะเดียวกัน การออกแบบนั้นก็ต้องคำนึงถึงความปลอดภัยสุขภาพอนามัย
  และความเป็นอยู่ที่ดีของพนักงานในระบบงานนั้นๆ พร้อมกันไปในเวลาเดียวกัน

  วัตถุประสงค์ของการศึกษา วิศวกรรมมนุษยปัจจัย
  นอกจากจะช่วยเพิ่มผลผลิตในการทำงานหรือกิจกรรมต่าง ๆ
  ยังช่วยเพิ่มคุณค่าอันพึงประสงค์ของมนุษย์ในด้านการลดความเมื่อยล้าและความเครียดจากการทำงาน
  เพิ่มความสะดวกสบาย อีกทั้งพัฒนาคุณภาพชีวิตของพนักงานให้ดีขึ้นอีกด้วย

5. วางแผนการผลิตด้วยระบบโปรแกรม Fast React

คือ เครื่องมือทางด้าน IT ( Information Technology ) ที่สำคัญในการวางแผนการผลิต
(Planning)

  โปรแกรม Fast React คล้าย ๆ กับ Microsoft Project โดยจะ แสดงสถานการณ์
  ของออเดอร์ ที่รับมาผลิตเป็น Gant Chartและ เป็นระบบ Real time
  เมื่อมีการขยับออเดอร์หนึ่ง ๆ โปรแกรมจะทำการขยับออเดอร์ตัวต่อ ๆไป
  ตามผลที่ขยับด้วยทำให้ประหยัดเวลาในการ คำนวณ ด้วยคน ซึ่งให้ความแม่นยำ และ
  รวดเร็วกว่ามาก